《端午前三日观坡诗首夏官舍即事因次其韵》
宋代·冯伯规

帘阴不卷漏乌迟，数朵庭萱也自菲。
公退万缘俱谢绝，心空一气自知归。
但期菽粟令民足，未觉诗书与愿违。
闻旱问龙求一雨，乘凉约客扣岩扉。

作者简介：冯伯规，岷州（今甘肃岷县）人。光宗绍熙元年（一一九○）知巴州（《金石苑·冯伯规题字》）。今录诗三十一首。